এ প্রসঙ্গে বাপ্পী বললেন,”আনুষ্ঠানকিভাবে আজকাল যেভাবে ছবির প্রচারের যে বিষয়টি দেখা যায় সেটা এই ছবির ক্ষেত্রে হয়নি। ছবিটি হুট করেই মুক্তি দেয়া হয়েছে। পরিচালক ও প্রযোজকের কাছে এ নিয়ে কষ্ট প্রকাশ করেছিলাম। কিন্তু বাস্তবতাটাও ভিন্ন। ছবিটি ভালো তারিখের অভাবে ভুগছিলো। ৬ এপ্রিলটাকেই তারা ভালো মনে করেছেন বলেই ছবি মুক্তি দিয়েছেন। মুক্তির আগে থেকেই হল মালিকদের আগ্রহ দেখে আমি আশা ফিরে পেয়েছিলাম। আর দুইদিন পার হবার পর তৃতীয় দিনে এসেও যে সাড়া পাচ্ছে ছবিটি তা দেখে আমি সত্যি অভিভূত। সবাইকে আমার পক্ষ থেকে ভালোবাসা। আসুন সবাই বাংলা ছবি দেখি, দেশীয় ছবির পাশে থাকি।” শুধু যে ছবিটি দর্শকদের সাড়া পাচ্ছে তাই নয়,একইসাথে ছবিটিতে চিত্রনায়ক বাপ্পীকেও বেশ ভালোভাবেই গ্রহণ করেছেন দর্শকরা। একইসাথে প্রশংসিত হচ্ছে এই ছবিটিতে তার অভিনয়ও।